Folketing
2011-11-10

Jeg synes, at hr. Joachim B. Olsens redegørelse er meget rigtig et langt stykke hen ad vejen. Jeg er ikke ekspert i arbejdsmarkedsforhold og husker ikke i detaljer, hvad begrundelserne og argumentationen, for at den blev, som den blev, var. Men det er klart, at det igen i det tilfælde og i den sag var et spørgsmål om argumentation og et spørgsmål om at få tingene til at passe sammen, i forhold til hvem man var og hvad man kunne tilbyde samfundet. Det er jeg helt enig i.